Europos Komisijos duomenimis, 2022 m. gruodžio mėn. ES vidutinė didmeninė viščiukų broilerių skerdenų (A kokybės klasės ,,65 proc. viščiukas“) pardavimo kaina sudarė 265,41 EUR/100 kg ir buvo 0,96 proc. didesnė nei lapkričio mėn. ir 25,7 proc. didesnė nei 2021 m.

Analogišku laikotarpiu viščiukų broilerių skerdenų kaina labiausiai pabrango Vengrijoje (52,8 proc.), Čekijos Respublikoje (43,7 proc.), Graikijoje (41,2 proc.) ir Bulgarijoje (37,3 proc.).

2022 m. gruodžio mėn. brangiausiai vištiena kainavo, Vokietijoje (402,00 EUR/100 kg), Austrijoje (376,06 EUR/100 kg), Suomijoje (347,70 EUR/100 kg) ir Švedijoje (332,92 EUR/100 kg), o pigiausia – Lenkijoje (165,70 EUR/100 kg), Olandijoje (174,00 EUR/100 kg), Rumunijoje (208,65 EUR/100 kg), Lietuvoje (220,72 EUR/100 kg), ir Ispanijoje (222,54 EUR/100 kg).

Analizuojamu laikotarpiu Latvijoje viščiukų broilerių skerdenų didmeninė pardavimo kaina sudarė (257,60 EUR/100 kg) ir buvo 26,33 proc. didesnė nei 2021 metų birželio mėn. (192,75 EUR/100 kg).

ŽŪIKVC (LŽŪMPRIS) duomenimis, Lietuvoje parduodama broilerių mėsos kaina 2022 m. gruodžio mėn. sudarė 221,22 EUR/100 kg ir buvo 1,08 proc. mažesnė nei lapkričio mėn. ir 31,6 proc. didesnė nei 2021 m. (159,96 EUR/100 kg).

Lietuvoje parduodamos vištienos kaina gruodžio mėn. buvo 16,65 proc. žemesnė nei vidutiniškai ES.

 Šaltiniai: EK, ŽŪDC(LŽŪMPRIS)